b'\n_START_ARTICLE_\nDavid Jou i Andreu\n_START_SECTION_\nBiografia\n_START_PARAGRAPH_\nFill de l\'escultor noucentista Pere Jou i Francisco, autor dels capitells del Palau de Maricel, marit de la bibiotec\xc3\xa0ria d\'origen cub\xc3\xa0, per\xc3\xb2 establerta a Siges, Lolita Mirabent i Muntan\xc3\xa9, i pare del poeta i professor universitari David Jou i el notari Llu\xc3\xads Jou. la seva professi\xc3\xb3 el va portar a viure fora durant molts anys de la seva vida. Jou ha navegat gaireb\xc3\xa9 un quart de segle fent les rutes del petroli i responsabilizant-se de les instal\xc2\xb7lacions mar\xc3\xadtimes de les refineries de Cartagena i Tarragona._NEWLINE_Com a historiador, ha investigat migraci\xc3\xb3 de sitgetans a Cuba, Puerto Rico, i a l\'actual municipi d\xe2\x80\x99Isla Cristina, la poblaci\xc3\xb3 andalusa coneguda antigament a la vila com "La Figuerilla", que va acollir pescadors de Sitges i Matar\xc3\xb3 durant el segle XVIII, i que ha estat objecte dels seus estudis de recerca._NEWLINE_Algunes de les seves darreres publicacions de David Jou han estat Mem\xc3\xb2ria de navegacions. Records de Sitges i del mar, un llibre autobiogr\xc3\xa0fic, tot i que l\'autor no se situa com a protagonista de la seva hist\xc3\xb2ria personal sin\xc3\xb3 com a relator de records del Sitges de preguerra i dels anys de navegaci\xc3\xb3 per totes les rutes del petroli, a l\'Atl\xc3\xa0ntic, el Carib, el mar Roig i el Mediterrani.\n_START_SECTION_\nReconeixements\n_START_PARAGRAPH_\nEl 2014 fou nomenat Fill Predilecte de Sitges, i s\'instal\xc2\xb7l\xc3\xa0 una placa de marbre amb el nom del nou fill predilecte al Sal\xc3\xb3 de Plens al costat d\xe2\x80\x99altres noms referents de la hist\xc3\xb2ria local.'